CELEX: 32020D0668
Language: sk
Date: 2020-05-18 00:00:00
Title: Vykonávacie rozhodnutie Komisie (EÚ) 2020/668 z 18. mája 2020 o harmonizovaných normách pre osobné ochranné prostriedky vypracovaných na podporu nariadenia Európskeho parlamentu a Rady (EÚ) 2016/425

19.5.2020   
               
               
                  SK
               
               
                  Úradný vestník Európskej únie
               
               
                  L 156/13
               
            
         VYKONÁVACIE ROZHODNUTIE KOMISIE (EÚ) 2020/668
         z 18. mája 2020
         o harmonizovaných normách pre osobné ochranné prostriedky vypracovaných na podporu nariadenia Európskeho parlamentu a Rady (EÚ) 2016/425
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 14 nariadenia Európskeho parlamentu a Rady (EÚ) 2016/425 (2) osobné ochranné prostriedky, ktoré sú v zhode s harmonizovanými normami alebo ich časťami, na ktoré boli odkazy uverejnené v Úradnom vestníku Európskej únie, sa považujú za výrobky, ktoré sú v zhode so základnými požiadavkami na bezpečnosť a ochranu zdravia stanovenými v prílohe II k uvedenému nariadeniu, na ktoré sa tieto normy alebo ich časti vzťahujú.
                  
               
                     (2)
                  
                  
                     Komisia listom M/031, s názvom „NORMALIZAČNÝ MANDÁT PRE CEN/CENELEC TÝKAJÚCI SA NORIEM PRE OSOBNÉ OCHRANNÉ PROSTRIEDKY“ požiadala Európsky výbor pre normalizáciu (CEN) a Európsky výbor pre normalizáciu v elektrotechnike (Cenelec) o vypracovanie harmonizovaných noriem na podporu smernice Rady 89/686/EHS (3).
                  
               
                     (3)
                  
                  
                     Smernica 89/686/EHS bola s účinnosťou od 21. apríla 2018 nahradená nariadením (EÚ) 2016/425, ktoré prinieslo len pár zmien, pokiaľ ide o základné požiadavky na bezpečnosť a ochranu zdravia stanovené v prílohe II k smernici 89/686/EHS. Harmonizované normy vypracované na základe žiadosti M/031 boli vypracované výlučne na podporu základných požiadaviek na bezpečnosť a ochranu zdravia, ktoré zostali po nahradení smernice 89/686/EHS nariadením (EÚ) 2016/425 v podstate nezmenené.
                  
               
                     (4)
                  
                  
                     Na základe žiadosti M/031 vypracovali výbory CEN a Cenelec na podporu nariadenia (EÚ) 2016/425 tieto harmonizované normy: EN 893: 2019 o horolezeckom vybavení, EN 943-2: 2019 o ochranných odevoch proti nebezpečným tuhým, kvapalným a plynným chemikáliám, EN 1073-1: 2016+A1: 2018 o ochranných odevoch proti pevným časticiam vo vzduchu vrátane rádioaktívnej kontaminácie a EN 14458: 2018 o osobných prostriedkoch na ochranu očí.
                  
               
                     (5)
                  
                  
                     Na základe žiadosti M/031 zrevidovali výbory CEN a Cenelec harmonizované normy EN 343: 2003+A1: 2007/AC: 2009, EN 358: 1999, EN 381-5: 1995, EN 381-7: 1999, EN 381-9: 1997, EN 381-11: 2002, EN 13832-2: 2006, EN 13832-3: 2006, EN 14594: 2005, EN 388: 2016, EN 943-1: 2015 a EN 12277: 2015, odkazy na ktoré sú uverejnené v sérii C Úradného vestníka Európskej únie (4). To viedlo k prijatiu harmonizovaných noriem EN 343: 2019 o ochranných odevoch proti dažďu, EN 358: 2018 o pásoch a spojovacích prostriedkoch na pracovné polohovanie a na zabránenie pádu, EN ISO 11393-2: 2019, EN ISO 11393-4: 2019, EN ISO 11393-5: 2019 a EN ISO 11393-6: 2019 o ochranných odevoch pre používateľov ručných reťazových píl, EN 13832-2: 2018 a EN 13832-3: 2018 o ochrannej obuvi proti chemikáliám, EN 14594: 2018 o ochranných prostriedkoch dýchacích orgánov, EN 388: 2016+A1: 2018 o ochranných rukaviciach proti mechanickým rizikám, EN 943-1: 2015+A1: 2019 o ochranných odevoch proti nebezpečným tuhým, kvapalným a plynným chemikáliám vrátane kvapalných a tuhých aerosólov a EN 12277: 2015+A1: 2018 o horolezeckom vybavení.
                  
               
                     (6)
                  
                  
                     Na základe žiadosti M/031 zmenili výbory CEN a Cenelec harmonizovanú normu EN ISO 10819:2013, na ktorú je odkaz uverejnený v sérii C Úradného vestníka Európskej únie (5). To viedlo k prijatiu zmeny tejto harmonizovanej normy EN ISO 10819: 2013/A1: 2019.
                  
               
                     (7)
                  
                  
                     Komisia a výbory CEN a Cenelec posúdili, či sú tieto normy v súlade so žiadosťou M/031.
                  
               
                     (8)
                  
                  
                     Harmonizované normy EN 893: 2019, EN 943-2: 2019, EN 1073-1: 2016+A1: 2018, EN 14458: 2018, EN 343: 2019, EN 358: 2018, EN ISO 11393-2: 2019, EN ISO 11393-4: 2019, EN ISO 11393-5: 2019, EN ISO 11393-6: 2019, EN 13832-2: 2018, EN 13832-3: 2018, EN 14594: 2018, EN 388: 2016+A1: 2018, EN 943-1: 2015+A1: 2019, EN ISO 10819: 2013 zmenená normou EN ISO 10819: 2013/A1: 2019 a EN 12277: 2015+A1: 2018 vyhovujú požiadavkám, ktorých sa týkajú a ktoré sú stanovené v nariadení (EÚ) 2016/425. Je preto vhodné uverejniť odkazy na tieto normy v Úradnom vestníku Európskej únie.
                  
               
                     (9)
                  
                  
                     Výbory CEN a Cenelec tiež vypracovali opravu normy EN 50321-1: 2018/AC: 2018-08, ktorou sa opravuje harmonizovaná norma EN 50321-1: 2018, odkaz na ktorú je uverejnený v sérii C Úradného vestníka Európskej únie (6). Keďže sa touto opravou zavádzajú technické opravy a je potrebné zabezpečiť správne a jednotné uplatňovanie harmonizovanej normy EN 50321-1: 2018, na ktorú už bol uverejnený odkaz, je vhodné uverejniť v Úradnom vestníku Európskej únie odkaz na túto harmonizovanú normu spolu s odkazom na uvedenú opravu.
                  
               
                     (10)
                  
                  
                     Vzhľadom na to, že harmonizované normy EN 343: 2003+A1: 2007/AC: 2009, EN 358: 1999, EN 381-5: 1995, EN 381-7: 1999, EN 381-9: 1997, EN 381-11: 2002, EN 13832-2: 2006, EN 13832-3: 2006, EN 14594: 2005, EN 388: 2016, EN 943-1: 2015, EN ISO 10819: 2013, EN 12277: 2015 a EN 50321-1: 2018 boli zrevidované, zmenené alebo opravené, je vhodné odkazy na ne zo série C Úradného vestníka Európskej únie vypustiť. S cieľom poskytnúť výrobcom viac času na to, aby sa pripravili na uplatňovanie harmonizovaných noriem EN 343: 2019, EN 358: 2018, EN ISO 11393-2: 2019, EN ISO 11393-4: 2019, EN ISO 11393-5: 2019, EN ISO 11393-6: 2019, EN 13832-2: 2018, EN 13832-3: 2018, EN 14594: 2018, EN 388: 2016+A1: 2018, EN 943-1: 2015+A1: 2019, EN ISO 10819: 2013 zmenenej normou EN ISO 10819: 2013/A1: 2019, EN 50321-1: 2018 opravenej normou EN 50321-1: 2018/AC: 2018-08 a EN 12277: 2015+A1: 2018, je potrebné odložiť vypustenie odkazov na harmonizované normy EN 343: 2003+A1: 2007/AC: 2009, EN 358: 1999, EN 381-5: 1995, EN 381-7: 1999, EN 381-9: 1997, EN 381-11: 2002, EN 13832-2: 2006, EN 13832-3: 2006, EN 14594: 2005, EN 388: 2016, EN 943-1: 2015, EN ISO 10819: 2013, EN 12277: 2015 a EN 50321-1: 2018.
                  
               
                     (11)
                  
                  
                     Súlad s harmonizovanou normou zakladá predpoklad zhody so zodpovedajúcimi základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Odkazy na harmonizované normy pre osobné ochranné prostriedky vypracované na podporu nariadenia (EÚ) 2016/425 a uvedené v prílohe I k tomuto rozhodnutiu sa týmto uverejňujú v Úradnom vestníku Európskej únie.
         
         
            Článok 2
            Odkazy na harmonizované normy pre osobné ochranné prostriedky vypracované na podporu nariadenia (EÚ) 2016/425 a uvedené v prílohe II k tomuto rozhodnutiu sa týmto vypúšťajú z Úradného vestníka Európskej únie k dátumom stanoveným v predmetnej prílohe.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 18. mája 2020
            
               
                  Za Komisiu
               
               
                  Predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Nariadenie Európskeho parlamentu a Rady (EÚ) 2016/425 z 9. marca 2016 o osobných ochranných prostriedkoch a o zrušení smernice Rady 89/686/EHS (Ú. v. EÚ L 81, 31.3.2016, s. 51).
         
            (3)  Smernica Rady 89/686/EHS z 21. decembra 1989 o aproximácii právnych predpisov členských štátov týkajúcich sa osobných ochranných prostriedkov (Ú. v. ES L 399, 30.12.1989, s. 18).
         
            (4)  Ú. v. EÚ C 113, 27.3.2018, s. 41.
         
            (5)  Ú. v. EÚ C 113, 27.3.2018, s. 41.
         
            (6)  Ú. v. EÚ C 113, 27.3.2018, s. 41.
      
      
         
            PRÍLOHA I
            
                        Č.
                     
                     
                        Odkaz na normu
                     
                  
                        1.
                     
                     
                        EN 343: 2019
                        Ochranné odevy. Ochrana proti dažďu
                     
                  
                        2.
                     
                     
                        EN 358: 2018
                        Osobné ochranné prostriedky na pracovné polohovanie a predchádzanie pádom z výšky. Pásy a spojovacie prostriedky na pracovné polohovanie a na zabránenie pádu
                     
                  
                        3.
                     
                     
                        EN 388: 2016+A1: 2018
                        Ochranné rukavice proti mechanickým rizikám
                     
                  
                        4.
                     
                     
                        EN 510: 2019
                        Požiadavky na ochranné odevy určené na použitie v prípadoch výskytu nebezpečenstva zachytenia pohyblivými časťami
                     
                  
                        5.
                     
                     
                        EN 893: 2019
                        Horolezecké vybavenie. Stúpacie železá. Bezpečnostné požiadavky a skúšobné metódy
                     
                  
                        6.
                     
                     
                        EN 943-1: 2015+A1: 2019
                        Ochranné odevy proti nebezpečným tuhým, kvapalným a plynným chemikáliám vrátane kvapalných a tuhých aerosólov. Časť 1: Funkčné požiadavky na protichemické ochranné obleky typu 1 (plynotesné)
                     
                  
                        7.
                     
                     
                        EN 943-2: 2019
                        Ochranné odevy proti nebezpečným tuhým, kvapalným a plynným chemikáliám vrátane kvapalných a tuhých aerosólov. Časť 2: Funkčné požiadavky na plynotesné (typ 1) protichemické ochranné obleky pre záchranné zbory (ET)
                     
                  
                        8.
                     
                     
                        EN 1073-1: 2016+A1: 2018
                        Ochranné odevy proti pevným časticiam vo vzduchu vrátane rádioaktívnej kontaminácie. Časť 1: Požiadavky a skúšobné metódy na ochranné odevy s nútenou ventiláciou chrániace telo a dýchacie cesty
                     
                  
                        9.
                     
                     
                        EN ISO 10819: 2013
                        Mechanické kmitanie a otrasy. Kmitanie pôsobiace na ruky. Metóda merania a hodnotenie prenosu kmitania rukavicami na dlaň ruky (ISO 10819: 2013)
                        EN ISO 10819:2013/A1: 2019
                     
                  
                        10.
                     
                     
                        EN ISO 11393-2: 2019
                        Ochranné odevy pre používateľov ručných reťazových píl. Časť 2: Požiadavky na vyhotovenie a skúšobné metódy na chrániče nôh (ISO 11393-2: 2018)
                     
                  
                        11.
                     
                     
                        EN ISO 11393-4: 2019
                        Ochranné odevy pre používateľov ručných reťazových píl. Časť 4: Skúšobné metódy a požiadavky na vyhotovenie ochranných rukavíc (ISO 11393-4: 2018)
                     
                  
                        12.
                     
                     
                        EN ISO 11393-5: 2019
                        Ochranné odevy pre používateľov ručných reťazových píl. Časť 5: Skúšobné metódy a požiadavky na vyhotovenie ochranných galoší (ISO 11393-5: 2018)
                     
                  
                        13.
                     
                     
                        EN ISO 11393-6: 2019
                        Ochranné odevy pre používateľov ručných reťazových píl. Časť 6: Skúšobné metódy a požiadavky na vyhotovenie chráničov hornej časti tela (ISO 11393-6: 2018)
                     
                  
                        14.
                     
                     
                        EN 12277: 2015+A1: 2018
                        Horolezecké vybavenie. Postroje. Bezpečnostné požiadavky a skúšobné metódy
                     
                  
                        15.
                     
                     
                        EN 13832-2: 2018
                        Ochranná obuv proti chemikáliám. Časť 2: Požiadavky na obmedzený kontakt s chemikáliami
                     
                  
                        16.
                     
                     
                        EN 13832-3: 2018
                        Ochranná obuv proti chemikáliám. Časť 3: Požiadavky na obuv na dlhotrvajúci kontakt s chemikáliami
                     
                  
                        17.
                     
                     
                        EN 14458: 2018
                        Osobné prostriedky na ochranu očí. Vysoko účinné priezory určené výhradne na použitie s ochrannými prilbami
                     
                  
                        18.
                     
                     
                        EN 14594: 2018
                        Ochranné prostriedky dýchacích orgánov. Hadicový dýchací prístroj na stlačený vzduch s kontinuálnym prietokom vzduchu. Požiadavky, skúšanie a označovanie
                     
                  
                        19.
                     
                     
                        EN 50321-1: 2018
                        Práce pod napätím. Obuv na elektrickú ochranu. Izolačná obuv a galoše
                        EN 50321-1: 2018/AC: 2018-08
                     
                  
      
      
         
            PRÍLOHA II
            
                        Č.
                     
                     
                        Odkaz na normu
                     
                     
                        Dátum vypustenia
                     
                  
                        1.
                     
                     
                        EN ISO 10819: 2013
                        Mechanické kmitanie a otrasy. Kmitanie pôsobiace na ruky. Metóda merania a hodnotenie prenosu kmitania rukavicami na dlaň ruky (ISO 10819: 2013)
                     
                     
                        19. november 2021
                     
                  
                        2.
                     
                     
                        EN 343: 2003+A1: 2007
                        Ochranné odevy. Ochrana proti dažďu
                        EN 343: 2003+A1: 2007/AC: 2009
                     
                     
                        19. november 2021
                     
                  
                        3.
                     
                     
                        EN 358: 1999
                        Osobné ochranné prostriedky zabezpečujúce pracovnú polohu a zachytávajúce pád z výšky. Systémy na zabezpečenie pracovnej polohy
                     
                     
                        19. november 2021
                     
                  
                        4.
                     
                     
                        EN 381-5: 1995
                        Ochranné odevy pre používateľov ručných reťazových píl. Časť 5: Požiadavky na chrániče nôh
                     
                     
                        19. november 2021
                     
                  
                        5.
                     
                     
                        EN 381-7: 1999
                        Ochranné odevy pre používateľov ručných reťazových píl. Časť 7: Požiadavky na ochranné rukavice
                     
                     
                        19. november 2021
                     
                  
                        6.
                     
                     
                        EN 381-9: 1997
                        Ochranné odevy pre používateľov ručných reťazových píl. Časť 9: Požiadavky na ochranné gamaše
                     
                     
                        19. november 2021
                     
                  
                        7.
                     
                     
                        EN 381-11: 2002
                        Ochranné odevy pre používateľov ručných reťazových píl. Časť 11: Požiadavky na chrániče hornej časti tela
                     
                     
                        19. november 2021
                     
                  
                        8.
                     
                     
                        EN 388: 2016
                        Ochranné rukavice proti mechanickým rizikám
                     
                     
                        19. november 2021
                     
                  
                        9.
                     
                     
                        EN 943-1: 2015
                        Ochranné odevy proti tuhým, kvapalným a plynným chemikáliám vrátane kvapalných a tuhých aerosólov. Časť 1: Funkčné požiadavky na ventilované a neventilované plynotesné (typ 1) ochranné obleky
                     
                     
                        19. november 2021
                     
                  
                        10.
                     
                     
                        EN 12277: 2015
                        Horolezecké vybavenie. Postroje. Bezpečnostné požiadavky a skúšobné metódy
                     
                     
                        19. november 2021
                     
                  
                        11.
                     
                     
                        EN 13832-2: 2006
                        Ochranná obuv proti chemikáliám. Časť 2: Požiadavky na ochrannú obuv odolnú proti chemikáliám za laboratórnych podmienok
                     
                     
                        19. november 2021
                     
                  
                        12.
                     
                     
                        EN 13832-3: 2006
                        Ochranná obuv proti chemikáliám. Časť 3: Požiadavky na ochrannú obuv vysoko odolnú proti chemikáliám za laboratórnych podmienok
                     
                     
                        19. november 2021
                     
                  
                        13.
                     
                     
                        EN 14594: 2005
                        Ochranné prostriedky dýchacích orgánov. Hadicový dýchací prístroj na stlačený vzduch s kontinuálnym prietokom. Požiadavky, skúšanie a označovanie
                        EN 14594:2005/AC: 2005
                     
                     
                        19. november 2021
                     
                  
                        14.
                     
                     
                        EN 50321-1: 2018
                        Práce pod napätím. Obuv na elektrickú ochranu. Izolačná obuv a galoše
                     
                     
                        19. november 2020